অনুসদ্ধানে জানা গেছে, পরিচালক অধ্যাপক এ কে এম রফিকুল ইসলাম এক সময় ছাত্রদল ও বিএনপির রাজনীতির সঙ্গে যুক্ত থাকলেও ক্ষমতার পরিবর্তনে খোলস পাল্টে যোগ দিয়েছেন আওয়ামীপন্থী শিক্ষকদের সংগঠন গণতান্ত্রিক শিক্ষক ফোরামে। রাজনীতিক প্রভাব খাটিয়ে দুইজন আত্মীয়সহ মোট ৫ জনকে মাস্টার রোলে নিয়োগ দিয়েছেন তিনি। বিশ্ববিদ্যালয়ের শিক্ষক নিয়োগের বিজ্ঞপ্তিতে প্রথম জিটিআইয়ের একজন শিক্ষক নির্ধারিত থাকলেও পরবর্তীতে রাজনীতিক প্রভাব খাটিয়ে তিনি আরো তিনজন শিক্ষক নিয়োগের জন্য নতুন করে বিজ্ঞপ্তি প্রকাশ করে। শিক্ষক নিয়োগসহ কর্মচারী নিয়োগের বিষয়ে তিনি বলেন, বিশ্ববিদ্যালয় প্রশাসন নিয়োগের বিষয়টি দেখেন। আমি প্রয়োজন অনুযায়ী তালিকা পাঠিয়েছি পরবর্তীতে প্রশাসন এই বিষয়ে ব্যবস্থা নিয়েছে।